Bemutatkozás
Az Egyesület alapításának éve 1951. Településünk egyik legkorábban alakított, s talán a legnagyobb létszámot magáénak mondható civil szervezet. Az 1990 – es években elérte a 380 főt a tagok létszáma, jelenleg 250 fő.

Elődeink kitűnő érzékkel választották telephelyként a Tisza partján ma is megtalálható, úgynevezett „kis horgásztanyát”, mely lehetőséget adott a pihenésre és horgászatra vágyó cipőgyári dolgozók számára.

Alapítást követően rohamosan nőtt a Horgászegyesület létszáma, illetve a tanya alatt elhelyezkedő csónakkikötő igények bejelentése. Az igények kielégítésére a Közép Tisza Vízügyi Igazgatóság kezdetben egy 120 méteres, az 1980 – as években egy 260 méteres partszakaszt biztosított a horgász csónakok kikötésére.

A Horgászegyesület a Vízügy által biztosított lehetőségek ellensúlyozása érdekében vállalta, hogy az említett partszakaszt karban tarja, és az ott található invazív cserjéktől megtisztítja az adott területet.

Ma is e megállapodásnak köszönhető, hogy városunk legkulturáltabb, és ennek köszönhetően leglátogatottabb partszakaszát tudhatjuk magunkénak.
Egyesületünk számára komoly megpróbáltatást jelentett az 1999; 2000; 2006 és a 2010- es években soha nem látott hatalmas árhullámok elleni védekezés. Ezen időszakban készült el a horgásztanya és a Tisza közötti partszakaszon azon „lokalizációs” gátrendszer, mely megvédte a horgásztanyát, sőt a várost is a fenyegető árhullámoktól.

Számunkra, vagyis az idősebb horgászegyesületi tagok számára - természetes kötelezettség a horgásztanya, a partszakasz és a horgászcsónakok védelme.

Sajnos a megváltozott körülményekre hivatkozva megfelelő választ kellett adnunk az értékeink megvédésére. Itt nem többről, mint arról van szó, hogy az utóbbi években nagyobb értékű csónakokat és csónakmotorokat loptak el horgásztársainktól.

Ezeknek az értéke meghaladta a 4 – 5 millió forintot. Ezért a horgásztanya területére látogatók ne lepődjenek meg azon, és ne vegyék zaklatásnak, ha a Horgászegyesület tagjai megszólítják őket. Hiszen a védelem és rendtartás az egyesületi tagok számára komoly erkölcsi és anyagi kötelezettséget jelent.

Többek között, saját költségen építtettük ki a védelmünket szolgáló új világítási rendszert, és az éjszakai őrzést is kénytelenek voltunk megszervezni.

Problémáink és gondjaink ellenére büszkén kijelenthetjük, hogy a Tisza partján hasonló kulturált csónak kikötőt és ahhoz kapcsolódó horgásztanyát nem igen lehet találni.

Ez mindenképpen a Horgászegyesület erejét és a jövőbe vetett hitét igazolja.

